Document ID: 31978R2743

KOMISSION ASETUS (ETY) N:o 2743/78,
annettu 24 päivänä marraskuuta 1978,
jäsenvaltioiden ja komission välisistä tiedonannoista kuivarehualalla
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(1) ja erityisesti sen 10 artiklan,
sekä katsoo, että
kuivarehumarkkinoiden moitteettoman hallinnon varmistamiseksi on tarpeen, että komissio saa jäsenvaltioilta tiedon kyseisen alan säännöksillä vahvistettujen tukitoimenpiteiden toimivuudesta; tätä varten jäsenvaltioiden on toimitettava säännöllisesti komission tiedoksi tietyt rehujen tukijärjestelmää sekä niiden tuotantotilannetta ja markkinoita koskevat tiedot,
on kuitenkin ilmeisesti suotavaa rajoittaa tiedonannot ainoastaan ehdottomasti tarpeellisiin tiedonantoihin ja ottaa niissä huomioon jäsenvaltioiden hallinnolliset mahdollisuudet,
tällä asetuksella on tarkoitus korvata komission asetus (ETY) N:o 831/75(2), sellaisena kuin se on muutettuna asetuksella (ETY) N:o 2558/75(3); tämän vuoksi asetus (ETY) N:o 831/75 olisi kumottava, ja
tässä asetuksessa säädetyt toimenpiteet ovat kuivarehujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden on toimitettava komissiolle tiedoksi
a) ennen kunkin kuukauden 15 päivää kuivattujen rehujen määrät, joita koskevat asetuksen (ETY) N:o 1528/78 12 artiklassa tarkoitetut tukihakemukset on jätetty edeltävän kuukauden aikana, eriteltyinä niiden kuukausien mukaisesti, joiden aikana nämä määrät on toimitettu yrityksestä.
Ensimmäisessä tiedonannossa jäsenvaltioiden on kuitenkin toimitettava tiedot niistä määristä, joiden tukihakemukset on jätetty markkinointivuoden 1978/1979 alun jälkeen;
b) - viimeistään kunkin vuoden tammikuun 31 päivänä asetuksen (ETY) N:o 1117/78 1 artiklan a alakohdassa tarkoitettujen tuotteiden
ja
- viimeistään kunkin vuoden lokakuun 31 päivänä saman asetuksen 1 artiklan b ja c alakohdassa tarkoitettujen tuotteiden
määrät, jotka on toimitettu yrityksestä edeltävän markkinointivuoden aikana ja joille on maksettu tukea.
Edellä tarkoitettuja tietoja toimitettaessa asetuksen (ETY) N:o 1117/78 1 artiklan a alakohdan ja b alakohdan ensimmäisessä ja toisessa luetelmakohdassa sekä c alakohdassa tarkoitetut tuotteet on eriteltävä kukin erikseen.
2 artikla
1. Jäsenvaltioiden on toimitettava komissiolle tiedoksi ennen kunkin kuukauden 15 päivää määrät, joille on vahvistettu ennakolta edeltävän kuukauden aikana asetuksen (ETY) N:o 1117/78 5 artiklassa tarkoitettu täydentävä tuki.
Ensimmäisessä tiedonannossa jäsenvaltioiden on kuitenkin toimitettava tiedot niistä määristä, joiden täydentävä tuki on vahvistettu ennakolta markkinointivuoden 1978/1979 alun jälkeen.
Edellä tarkoitettuja tietoja toimitettaessa asetuksen (ETY) N:o 1117/78 1 artiklan b alakohdan ensimmäisessä ja toisessa luetelmakohdassa sekä c alakohdassa tarkoitetut tuotteet on eriteltävä kukin erikseen.
2. Jos jäsenvaltio kuitenkin katsoo, että määrät, joiden täydentävän tuen ennakkovahvistushakemukset on jätetty jäsenvaltiossa voimassa olevan lainsäädännön mukaisesti, eivät näytä olevan oikeassa suhteessa yhteisön tavanomaisen rehumenekin kanssa, tämän jäsenvaltion on viipymättä toimitettava komissiolle tieto niistä määristä, joista on jätetty tuen ennakkovahvistushakemukset, mutta joille ei ole vielä annettu todistuksia, sekä niistä määristä, joiden ennakkovahvistustodistukset on annettu edellisen tiedonannon jälkeen.
3 artikla
1. Jäsenvaltioiden on toimitettava komissiolle tiedoksi:
a) viimeistään kunkin vuoden joulukuun 31 päivänä viljelyalat, joita koskeva asetuksen (ETY) N:o 1417/78 8 artiklassa tarkoitettu ilmoitus on tehty viimeistään saman vuoden lokakuun 31 päivänä;
b) viimeistään kunkin vuoden huhti-, heinä-, loka- ja tammikuun lopussa perunoiden määrät, joita koskeva asetuksen (ETY) N:o 1417/78 8 artiklan toisessa alakohdassa tarkoitettu tiedonanto on tehty edeltävän neljännesvuoden aikana.
2. Edellä 1 kohdassa tarkoitetut tiedonannot on tehtävä erottaen toisistaan:
a) tapauskohtaisesti omaa tuotantoaan käsittelevien yritysten ilmoittamat viljelyalat tai määrät korjattavien rehulajien mukaan eriteltyinä;
b) tapauskohtaisesti jäsentensä tuotantoa käsittelevien yritysten ilmoittamat viljelyalat tai määrät korjattavien rehulajien mukaan eriteltyinä.
4 artikla
1. Kun kyseessä ovat asetuksen (ETY) N:o 1417/78 7 artiklassa tarkoitetut sopimukset, jotka on tehty sellaisista rehuista, jotka on tarkoitettu asetuksen (ETY) N:o 1117/78 1 artiklan b ja c alakohdassa tarkoitettujen tuotteiden valmistukseen, jäsenvaltioiden on toimitettava komissiolle tiedoksi ennen kunkin vuoden huhtikuun 15 päivää lajikohtaisesti niiden kuivattavien rehujen viljelyalat tai määrät, joita edeltävän markkinointivuoden aikana jätetyt sopimukset koskevat, ja ilmoitettava tapauskohtaisesti niihin liittyvien sopimusten voimassaoloaika.
2. Kun kyseessä ovat asetuksen (ETY) N:o 1417/78 7 artiklassa tarkoitetut perunoita koskevat sopimukset, jäsenvaltioiden on toimitettava komissiolle tiedoksi ennen kunkin vuoden heinäkuun 15 päivää tapauskohtaisesti niiden dehydratoitavien perunoiden viljelyalat tai määrät, joita edeltävän markkinointivuoden aikana jätetyt sopimukset koskevat.
5 artikla
Jäsenvaltioiden on toimitettava komissiolle tiedoksi viimeistään kunkin vuoden huhtikuun 30 päivänä asetuksen (ETY) N:o 1117/78 1 artiklan b ja c alakohdassa tarkoitettujen tuotteiden arvioidut määrät, jotka olivat jalostusyritysten varastoissa kyseisen vuoden maaliskuun 31 päivänä.
6 artikla
Jäsenvaltioiden on toimitettava komissiolle tiedoksi kaikki asetuksen (ETY) N:o 1117/78 5 artiklassa tarkoitetun maailmanmarkkinoiden keskihinnan määrittämiseksi tarvittavat tiedot heti, kun ne ovat sen käytettävissä.
7 artikla
Kunkin jäsenvaltion on toimitettava komissiolle tiedoksi:
a) tukioikeuden valvonnasta vastaavan viranomaisen nimi ja osoite;
b) tuen maksamisesta vastaavan viranomaisen nimi ja osoite;
c) asetuksen (ETY) N:o 1417/78 8 artiklassa tarkoitetun viranomaisen nimi ja osoite.
Kunkin jäsenvaltion on toimitettava komissiolle tiedoksi näiden viranomaisten nimen- ja osoitteenmuutokset viimeistään kuukauden kuluttua muutoksista.
8 artikla
Komissio toimittaa säännöllisesti jäsenvaltioille yhteenvedon 1 5 artiklan mukaisesti toimitetuista tiedoista.
9 artikla
Kumotaan asetus (ETY) N:o 831/75.
10 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä marraskuuta 1978.

Labels: 12
6